
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Noteikumi par piemaksu noteikšanas kārtību un to apmēru valsts un pašvaldību institūcijās 2026. gadā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
2025. gada 4. decembrī Saeimā galīgajā lasījumā pieņemts likums "Par valsts budžetu 2026. gadam un budžeta ietvaru 2026., 2027. un 2028. gadam", kura 79. panta 3. punktā noteikts, ka Ministru kabinets nosaka Valsts un pašvaldību institūciju amatpersonu un darbinieku atlīdzības likuma 14. panta pirmajā un divpadsmitajā daļā noteikto piemaksu apmērus, noteikšanas pamatojumu, kā arī laikposmu, uz kuru nosakāma piemaksa valsts un pašvaldību institūcijās 2026. gadā.
1.2. Mērķis
Mērķa apraksts
Ministru kabineta noteikumu projekta "Noteikumi par piemaksu noteikšanas kārtību un to apmēru valsts un pašvaldību institūcijās 2026. gadā" (turpmāk – noteikumu projekts) mērķis ir noteikt Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) 14. panta pirmajā un divpadsmitajā daļā noteikto piemaksu apmērus, noteikšanas pamatojumu, kā arī laikposmu, uz kuru nosakāma piemaksa valsts un pašvaldību institūcijās 2026. gadā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Atlīdzības likuma 14. panta pirmajā un divpadsmitajā daļā noteikts, ka:
1) amatpersona (darbinieks) saņem piemaksu ne vairāk kā 30 procentu apmērā no tai noteiktās mēnešalgas, ja papildus saviem tiešajiem amata (darba, dienesta) pienākumiem aizvieto prombūtnē esošu amatpersonu (darbinieku) vai pilda vēl citus pienākumus. Par prombūtnē esošas ārstniecības personas, kā arī vakanta ārstniecības personas amata pienākumu pildīšanu ārstniecības persona saņem piemaksu, kas nav lielāka par 50 procentiem no tai noteiktās mēnešalgas. Iekšlietu ministrijas sistēmas iestādes vai Ieslodzījuma vietu pārvaldes amatpersona ar speciālo dienesta pakāpi saņem piemaksu par papildu pedagoģisko darbu izglītības iestādē, kurā attiecīgā amatpersona ieņem amatu, ja šīs amatpersonas amata pienākumos neietilpst pedagoģiskā darba veikšana, un šī piemaksa nedrīkst būt lielāka par 50 procentiem no attiecīgajam pedagoga amatam noteiktās mēnešalgas, ievērojot to, ka pedagoģiskā darba apjoms gadā nedrīkst pārsniegt 50 procentus no normatīvajos aktos par pedagogu darba samaksu attiecīgajam pedagoga amatam noteiktās vienai darba likmei atbilstošās darba slodzes (stundās). Karavīrs saņem piemaksu par pedagoģisko darbu militārajā izglītības iestādē vai Nacionālo bruņoto spēku vienībā, kuras uzdevumos ietilpst pieaugušo izglītības programmu īstenošana, ja viņa amata pienākumos neietilpst pedagoģiskā darba veikšana, un šī piemaksa nedrīkst būt lielāka par 50 procentiem no karavīram noteiktās mēnešalgas. Prokurors saņem piemaksu ne vairāk kā 30 procentu apmērā no viņam noteiktās mēnešalgas, ja papildus saviem tiešajiem amata pienākumiem pilda vēl citus pienākumus. Piemaksas apmēru, tās noteikšanas pamatojumu, kā arī laikposmu, uz kuru nosakāma piemaksa, reglamentē attiecīgās valsts vai pašvaldības institūcijas kompetentā amatpersona (institūcija);
2) amatpersonai (darbiniekam) (izņemot Atlīdzības likuma 5., 5.1, 6., 6.1, 6.2 un 13. pantā minētās amatpersonas (darbiniekus) un fiziskā darba veicējus) var noteikt piemaksu par nozīmīgu ieguldījumu attiecīgās institūcijas stratēģisko mērķu sasniegšanā. Piemaksas apmērs mēnesī nedrīkst pārsniegt 30 procentus no amatpersonai (darbiniekam) noteiktās mēnešalgas.
 
Problēmas un risinājumi
Problēmas apraksts
Likuma "Par valsts budžetu 2026. gadam un budžeta ietvaru 2026., 2027. un 2028. gadam" sākotnējās ietekmes novērtējuma ziņojumā (anotācijā) tika norādīts, ka, lai nodrošinātu valsts budžeta prioritātes "Drošība" izdevumus, kā arī vērtējot atlīdzības izdevumu pieauguma tempu publiskajā un privātajā sektorā, tai skaitā arī attiecībā uz valsts un pašvaldību institūcijām, ir nepieciešama izdevumu konsolidācija, kas ietver arī atlīdzības elementu apmēru pārskatīšanu.

Saskaņā ar atlīdzības uzskaites datiem (uz 31.08.2025.) liela daļa valsts budžeta līdzekļu vēl joprojām tiek novirzīta piemaksām (dažādu veidu piemaksas tiek piemērotas aptuveni 50 procentiem nodarbināto, kuriem atlīdzību nosaka saskaņā ar Atlīdzības likuma 3. pielikumā ietverto mēnešalgu skalu), lai gan 2022. gada 1. jūlijā stājās spēkā atlīdzības reforma, kuras mērķis bija noteikt mēnešalgu mērķa līmeni valsts pārvaldē atbilstoši 80 procentiem (vidēji) no darba samaksas līmeņa privātajā sektorā, kā arī mainīt proporciju starp darba samaksas pastāvīgo un mainīgo daļu, tādējādi primāri nodrošinot konkurētspējīgu atalgojumu, bet papildu atlīdzības elementus piešķirot tikai izņēmuma gadījumos, nevis pastāvīgi.
Risinājuma apraksts
Par piemaksu apmēriem:
Lai nodrošinātu valsts budžeta prioritātes "Drošība" izdevumus, kā arī veicot atlīdzības izdevumu konsolidāciju, tiek noteikts, ka 2026. gadā valsts un pašvaldību institūcijās piešķiramās piemaksas apmērs tiek samazināts par 10 procentiem, t. i., maksimālo 30 procentu vietā varēs piešķirt tikai 20 procentus. Proti, piemaksu ne vairāk kā 20 procentu apmērā no amatpersonai (darbiniekam) noteiktās mēnešalgas varēs piešķir šādos gadījumos:
1) ja papildus saviem tiešajiem amata (darba, dienesta) pienākumiem aizvietos prombūtnē esošu amatpersonu (darbinieku);
2) ja papildus saviem tiešajiem amata (darba, dienesta) pienākumiem pildīs vēl citus pienākumus;
3) ja sniegs nozīmīgu ieguldījumu attiecīgās institūcijas stratēģisko mērķu sasniegšanā.

Arī prokuroram varēs piešķirt piemaksu ne vairāk kā 20 procentu apmērā no viņam noteiktās mēnešalgas, ja papildus saviem tiešajiem amata pienākumiem, aizvieto prombūtnē esošu amatpersonu, pilda vēl citus pienākumus, kā arī, ja stažējas augstāka līmeņa prokurora amatā, kurā ieceltais prokurors ir prombūtnē vai kurš ir vakants.

Ievērojot minēto, arī piemaksu kopsumma (ja ir piešķirtas vairākas) 2026. gadā nevarēs pārsniegt 20 procentus no amatpersonai (darbiniekam) noteiktās mēnešalgas.

Vienlaikus noteikumu projektā tiek atstāti izņēmumi, kad piemaksu apmērs tomēr varēs būt lielāks par 20 procentiem (t. i., paliekot spēkā iepriekš noteiktajā apmērā):
1) ārstniecības personai, kura aizvieto prombūtnē esošu ārstniecības personu vai pilda vakantas ārstniecības personas amata pienākumus. Šādā gadījumā ārstniecības persona saņem piemaksu, kas nav lielāka par 50 procentiem no tai noteiktās mēnešalgas. Pamatojums izņēmuma atstāšanai ir tas, ārstniecības personai savas darba dienas ietvaros jānodrošina veselības aprūpes pakalpojuma pieejamība visiem pacientiem pilnā apjomā, nevis daļēji, tādējādi pēc būtības izpildot lielāku slodzes daļu, nekā institūcijā nodarbinātais var veikt sava darba laika ietvaros. Ņemams vērā arī tas, ka kvalitatīvas veselības aprūpes nodrošināšana veicina darbaspēka ātrāku atgriešanos darba tirgū pie savu pienākumu izpildes, tostarp valsts un pašvaldību institūcijās nodarbināto atgriešanos darbā, kā arī veicina iedzīvotāju dzīvildzes palielināšanos;
2) Iekšlietu ministrijas sistēmas iestādes vai Ieslodzījuma vietu pārvaldes amatpersonai ar speciālo dienesta pakāpi, kura saņem piemaksu par papildu pedagoģisko darbu izglītības iestādē, kurā attiecīgā amatpersona ieņem amatu, ja šīs amatpersonas amata pienākumos neietilpst pedagoģiskā darba veikšana. Šādā gadījumā piemaksa nedrīkst būt lielāka par 50 procentiem no attiecīgajam pedagoga amatam noteiktās mēnešalgas, ievērojot to, ka pedagoģiskā darba apjoms gadā nedrīkst pārsniegt 50 procentus no normatīvajos aktos par pedagogu darba samaksu attiecīgajam pedagoga amatam noteiktās vienai darba likmei atbilstošās darba slodzes (stundās). Pamatojums izņēmuma atstāšanai ir tas, ka minētais ir saistīts arī ar valsts budžeta prioritāti "Drošība";
3) karavīram, kurš saņem piemaksu par pedagoģisko darbu militārajā izglītības iestādē vai Nacionālo bruņoto spēku vienībā, kuras uzdevumos ietilpst pieaugušo izglītības programmu īstenošana, ja viņa amata pienākumos neietilpst pedagoģiskā darba veikšana. Šādā gadījumā piemaksa nedrīkst būt lielāka par 50 procentiem no karavīram noteiktās mēnešalgas. Pamatojums izņēmuma atstāšanai ir tas, ka minētais ir saistīts arī ar valsts budžeta prioritāti "Drošība";
4) valsts drošības iestādes amatpersonai (darbiniekam). Šādā gadījumā piemaksas apmērs nedrīkstēs pārsniegt 30 procentus no amatpersonai (darbiniekam) noteiktās mēnešalgas. Šāds izņēmums ietverts noteikumos, ņemot vērā, ka likumdevējs, pieņemot likumu "Par valsts budžetu 2026. gadam un budžeta ietvaru 2026., 2027. un 2028. gadam" jau ir lēmis, ka atšķirībā no citām amatpersonām (darbiniekiem), uz valsts drošības iestādēs strādājošajiem 2026. gadā neattiecas ierobežojums par naudas balvas samazināšanu un virsstundu apmēra samazināšanu.

Attiecībā uz piemaksu par aizvietošanu vai papildu pienākumu pildīšanu:
Tiesu praksē ir atzīts, ka "papildu pienākumu pildīšana ir reāls, pierādāms un novērtējams fakts, un tas jāpierāda tieši personai, kura to apgalvo. Teorētiski modelēta situācija faktiski veiktu darbu nepierāda. Ja kāds ierēdnis ir prombūtnē, tas nebūt pats par sevi nepierāda, ka kāda cita persona veic kādus pienākumus prombūtnē esošas personas vietā, īpaši, ja prombūtne bijusi neilga" (skat. Administratīvās apgabaltiesas 2013. gada 30. maija sprieduma lietā Nr. AA43-0505-13/14 11. punktu).

Noteikumu projektā tiek noteikts, ka noteiktās piemaksas individuālo apmēru un laikposmu, uz kuru tā nosakāma, nosaka iestādes vadītājs vai viņa pilnvarota amatpersona, iestādes vadītājam – augstāka amatpersona vai viņas pilnvarota amatpersona, pašvaldības amatpersonai (darbiniekam) un pašvaldības iestādes vadītājam – izpilddirektors vai atbildīgā iestāde pašvaldībā noteiktajā kārtībā. Nosakot piemaksu, tostarp ņem vērā amatpersonas (darbinieka) darba apjoma pieaugumu, intensitāti, ieguldījumu, izpildes termiņus, nozīmīgumu.

Attiecībā uz piemaksu par institūcijas stratēģisko mērķu sasniegšanu:
Piemaksa par stratēģisko mērķu sasniegšanu tika ieviesta ar 2021. gada 16. novembra likumu "Grozījumi Valsts un pašvaldību institūciju amatpersonu un darbinieku atlīdzības likumā", kas stājās spēkā 2022. gada 1. jūlijā. Šā likuma sākotnējās ietekmes novērtējuma ziņojumā (anotācijā) tika norādīts: "likumprojekts paredz, ka turpmāk amatpersonai (darbiniekam) varēs noteikt piemaksu par nozīmīgu ieguldījumu attiecīgās institūcijas stratēģisko mērķu sasniegšanā. Piemaksas apmērs mēnesī nedrīkstēs pārsniegt 30 procentus no amatpersonai (darbiniekam) noteiktās mēnešalgas. Piemaksu būs regulāri jāpārskata, izvērtējot tās nepieciešamību un pamatojumu, bet ne retāk kā reizi gadā. Norādāms, ka piemaksas mērķis ir atalgot nodarbinātos par īpaši nozīmīgu darbu veikšanu un palielinātu darba apjomu un intensitāti noteiktā periodā (izmantojot projektu veida pieeju). Ņemot vērā palielināto mēnešalgu skalu, šī piemaksa nebūtu piemērojama pastāvīgi, bet tikai īpašos gadījumos uz noteiktu laiku."

Noteikumu projektā tiek noteikts, ka piemaksas individuālo apmēru, pamatojumu un laikposmu, uz kuru tā nosakāma, nosaka iestādes vadītājs vai viņa pilnvarota amatpersona, iestādes vadītājam (tostarp padotības iestādes) – iestādes vadītājam – augstāka amatpersona vai viņas pilnvarota amatpersona, pašvaldības amatpersonai (darbiniekam) un pašvaldības iestādes vadītājam – izpilddirektors vai atbildīgā iestāde pašvaldībā noteiktajā kārtībā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Valsts un pašvaldību institūcijās nodarbinātie – amatpersonas un darbinieki.
Ietekmes apraksts
Uz vienu gadu tiek noteikts samazināts piemaksu apmērs.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Budžeta sagatavošanas laikā lemts, ka kopējais izdevumu samazinājums atlīdzības izdevumiem valsts iestādēs, t.sk. tas arī skar piemaksu sadaļu, ir 34 049 581 euro. Par minēto naudas apjomu Ministru kabinets lēma 2025. gada 26. augustā (25-TA-2002), kā arī pēc tam 2025. gada 14. oktobrī (25-TA-2441), kad virzīja budžeta projektu uz Saeimu 1. lasījumam. Šāds samazinājums veikts, lai nodrošinātu valsts budžeta prioritātes "Drošība" izdevumus.
Attiecībā uz pašvaldībām norādāms, ka nav iespējams prognozēt potenciālo līdzekļu ietaupījumu, jo saskaņā ar likuma "Par pašvaldību budžetiem" 15. panta 1. punktu – pašvaldības budžets ir jāapstiprina ne vēlāk kā divu mēnešu laikā pēc gadskārtējā valsts budžeta likuma izsludināšanas, kas atbilstoši patreizējai situācijai varētu būt tikai 2026. gada februārī.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalību īsteno attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Tā kā noteikumu projekts neparedz ieviest jaunas politiskās iniciatīvas, sabiedrības līdzdalības kārtība netiek piemērota.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts un pašvaldību institūcijas
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

